ai4bharat/Pralekha huggingface dataset:
આવાસ અને ગરીબી ઉન્મૂલન મંત્રાલય
વારાણસી સ્માર્ટ સિટી કોવિડ-19 પ્રસારનાં નિયંત્રણ માટે સંવેદનશીલ વિસ્તારોનું સેનિટાઇઝેશન કરવા ડ્રોનનો ઉપયોગ કરે છે
વારાણસી સ્માર્ટ સિટીએ સ્માર્ટ સિટીઝ મિશન અંતર્ગત વારાણસી સિટીના પસંદગીનાં ક્ષેત્રોમાં સેનિટાઇઝરનો છંટકાવ કરવા માટે ચેન્નાઈની કંપની ‘ગરુડ એરોસ્પેસ પ્રાઇવેટ લિમિટેડ’ને રોકી છે. લોકડાઉનના ગાળા દરમિયાન પરિવહન માટેના મર્યાદિત વિકલ્પોને ધ્યાનમાં રાખીને આ ડ્રોન નાગરિક ઉડ્ડયન મંત્રાલય પાસેથી વિશેષ મંજૂરી સાથે એર-ઇન્ડિયા કાર્ગોની ફ્લાઇટ દ્વારા ચેન્નાઈમાંથી ખાસ એરલિફ્ટ થયા હતા. બે ડ્રોન સાથે કુલ સાત સભ્યોની ટીમ કાર્યરત થઈ હતી અને 17 એપ્રિલ, 2020નાં રોજ પરીક્ષણો પૂર્ણ કર્યા હતા.
જિલ્લા વહીવટીતંત્ર/ચીફ મેડિકલ ઓફિસરે ઓળખ કરેલા હોટ સ્પોટ અને કન્ટેઇન્મેન્ટ વિસ્તારો માટે ડ્રોન દ્વારા સેનિટાઇઝરના છંટકાવને પ્રાથમિકતા આપવામાં આવી છે. એમાં આઇસોલેશન સેન્ટર, ક્વારેન્ટાઇન કરેલા વિસ્તારો, શેલ્ટર હોમ અને અન્ય સ્થળોમાં ક્રમિક છંટકાવ કરવામાં આવે છે, જ્યાં હાથથી છંટકાવ કરવો મુશ્કેલ છે. ડ્રોનથી કયા વિસ્તારો પર છંટકાવ કરવો એનો નિર્ણય વારાણસી નગર નિગમના અધિકારીઓની ટીમ કરી રહી છે.
ડ્રોનની ટીમ સૌપ્રથમ દિવસ માટે સેનિટાઇઝેશન કરવાની યોજના હોય એ વિસ્તારોની મુલાકાત લે છે અને વિસ્તારો, બિલ્ડિંગો અને આસપાસના ક્ષેત્રોનો સર્વે કરીને ડ્રોનના છંટકાવનો માર્ગ બનાવે છે. પછી ડ્રોનમાં 1 ટકા સોડિયમ હાઇપોક્લોરાઇટ [NaOCl] ધરાવતું રાસાયણિક દ્રાવણ ભરવામાં આવે છે અને પછી ડ્રોન ઉડાન ભરવા માટે તૈયાર થાય છે. ત્યારબાદ ડ્રોન આયોજિત ઉડ્ડયન માર્ગમાં અનુભવી ડ્રોન પાયલોટ દ્વારા રિમોટ-કન્ટ્રોલ ડિવાઇઝનો ઉપયોગ કરીને ઉડાન ભરે છે તેમજ સાથે સાથે એની ચાર નોઝલમાંથી સેનિટાઇઝરનો છંટકાવ કરે છે. દરેક ફ્લાઇટ  પછી ડ્રોનને રસાયણ ફરી ભરવા માટે પાછું બોલાવવામાં આવે છે અને બેટરી પેક બદલવામાં આવે છે. ત્યારબાદ ડોન છંટકાવ કરવા આગામી લોકેશન તરફ ઉડાન ભરે છે.
ડ્રોનના ઉડાનનો માર્ગ અને એમાં આવરી લેવામાં આવેલા વિસ્તારનું નિયંત્રણ અને રેકોર્ડિંગ હાથમાં રાખવાના ઉપકરણથી થાય છે, જે જીઆઇએસ મેપ્સ સાથે સજ્જ છે, જેને રિમોટ કન્ટ્રોલર સાથે પ્લગ કરવામાં આવ્યું છે.
ડ્રોનની કામગીરી માટે ઉપયોગ થતા વાહનો જીપીએસ અને જીએસએમ આધારિત વાયરલેસ કેમેરાનો ઉપયોગ કરે છે, જેમાં ડ્રોનની સંપૂર્ણ અવરજવર તથા તેની કામગીરીઓનું સેન્ટ્રલ મોનિટરિંગ કાશ ઇન્ટિગ્રેટેડ કમાન્ડ એન્ડ કન્ટ્રોલ સેન્ટરમાંથી થાય છે, જેને અત્યારે કોવિડ-19 વોર રૂમમાં પરિવર્તિત કરવામાં આવ્યું હતું. સેનિટરી ઇન્સ્પેક્ટર અને ટીમના અન્ય સભ્યો ડ્રોનની કામગીરી અગાઉ અને પછી નોડલ ઓફિસરને રિપોર્ટિંગ કરે છે, જેને દરેક નિયુક્ત લોકેશનમાં હાથ ધરવામાં આવ્યું છે.
સંબંધિત એજન્સી ઉપકરણનો મૂડીગત ખર્ચ પ્રદાન કરે છે અને પછી શહેરી વહીવટીતંત્ર કાર્યકારી ખર્ચ  ઉઠાવે છે. ઓપરેશનનો સરેરાશ ખર્ચ ડ્રોનદીઠ દરરોજ રૂ. 8000થી રૂ. 12000 વચ્ચે છે તથા જે તે વિસ્તાર કેટલાં એકરમાં પથરાયેલા છે એના પર નિર્ભર છે.
ડ્રોન માનવરહિત વાહનો છે, જે હેલિકોપ્ટરની જેમ ઉડીને કામગીરી શકે છે અને ખાસ ડિઝાઇન કરવામાં આવેલા રિમોટ કન્ટ્રોલનો ઉપયોગ કરીને તાલીમબદ્ધ અધિકારી દ્વારા ઓપરેટ કરી શકાશે. કૃષિલક્ષી કામગીરી માટે જંતુનાશકોનો છંટકાવ કરવા માટે ખાસ ડિઝાઇન કરાયેલા ડ્રોનનો ઉપયોગ કોવિડ-19 રોગચાળાની સ્થિતિ દરમિયાન અત્યારે ક્વારેન્ટાઇન કરાયેલા વિસ્તારો અને આઇસોલેશન વોર્ડની આસપાસ ડિસઇન્ફેક્ટન્ટ પ્રવાહીનો છંટકાવ કરવા માટે થાય છે.
GP/DS
(Visitor Counter : 198
પ્રધાનમંત્રીનું કાર્યાલય
પ્રધાનમંત્રી શ્રીએ સંસદમાં પંડિત મદન મોહન માલવિયાને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ આજે સંસદમાં એક કાર્યક્રમમાં પંડિત મદન મોહન માલવિયાને તેમની જયંતિ પર શ્રદ્ધાંજલિ આપી હતી.
પ્રધાનમંત્રી શ્રીએ ટ્વીટ કર્યું:
"પંડિત મદન મોહન માલવિયાજીને શ્રદ્ધાંજલિ અર્પી."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ નીતિ આયોગ દ્વારા આયોજિત “આર્થિક નીતિ – ભવિષ્યની સંભાવનાઓ” વિષય પર આયોજિત સત્રમાં અર્થશાસ્ત્રીઓ અને નિષ્ણાતો સાથે ચર્ચાવિચારણા કરી
પ્રધાનમંત્રી શ્રી નરેન્દ્ર મોદીએ આજે નીતિ આયોગ દ્વારા આયોજિત “આર્થિક નીતિ – ભવિષ્યની સંભાવનાઓ” વિષય પર 40 અર્થશાસ્ત્રીઓ અને નિષ્ણાતો સાથે ચર્ચાવિચારણા કરી હતી.
આ સત્ર દરમિયાન સહભાગીઓએ દીર્ઘ-અર્થવ્યવસ્થા, કૃષિ અને ગ્રામીણ વિકાસ, રોજગારી, સ્વાસ્થ્ય અને શિક્ષણ, ઉત્પાદન અને નિકાસ, શહેરી વિકાસ, માળખાગત સુવિધા અને જોડાણ જેવા વિવિધ આર્થિક વિષયો પર તેમનાં વિચારોની આપ-લે કરી હતી.
નાણાંમંત્રી શ્રી અરૂણ જેટલીએ તમામ સહભાગીઓને તેમનાં વિચારપ્રેરક સૂચનો કરવા બદલ આભાર વ્યક્ત કર્યો હતો.
આ ચર્ચા દરમિયાન પ્રધાનમંત્રીએ વિવિધ સહભાગીઓનો અર્થતંત્ર સાથે સંબંધિત વિવિધ પાસાઓ પર તેમનાં સૂચનો અને વિશ્લેષણ બદલ આભાર વ્યક્ત કર્યો હતો. ખાસ કરીને તેમણે વિવિધ વિષયનાં નિષ્ણાતો દ્વારા થયેલા ગુણવત્તાયુક્ત સૂચનોની પ્રશંસા કરી હતી.
આ બેઠકમાં આર્થિક વિષયો સાથે સંબંધિત કેટલાંક કેન્દ્રિય મંત્રીઓ પણ ઉપસ્થિત રહ્યાં હતાં. નીતિ આયોગનાં ઉપાધ્યક્ષ શ્રી રાજીવ કુમાર તથા કેન્દ્ર સરકાર અને નીતિ આયોગનાં વરિષ્ઠ અધિકારીઓ પણ હાજર રહ્યાં હતાં.
GP/RP
(Visitor Counter : 137
પ્રધાનમંત્રીનું કાર્યાલય
પ્રધાનમંત્રીએ પૂર્વ રાષ્ટ્રપતિ ભારત રત્ન શ્રી પ્રણવ મુખર્જીના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પૂર્વ રાષ્ટ્રપતિ ભારત રત્ન શ્રી પ્રણવ મુખરજીના અવસાન અંગે શોક વ્યક્ત કર્યો છે.
પ્રધાનમંત્રીએ કહ્યું કે, ભારત રત્ન શ્રી પ્રણવ મુખરજીના નિધન પર ભારત દુ:ખની લાગણી વ્યક્ત કરે છે. તેમણે આપણા રાષ્ટ્રના વિકાસના માર્ગ પર એક અવિસ્મરણીય છાપ છોડી દીધી છે. એક સર્વોત્કૃષ્ટ વિદ્વાન અને એક ઉત્કૃષ્ટ રાજનીતિજ્ઞ તથા રાજકીય ફલકમાં અને સમાજના તમામ વર્ગો દ્વારા તેમની પ્રશંસા કરવામાં આવતી હતી.
દાયકાઓ સુધી પ્રસરેલી તેમની રાજકીય કારકિર્દી દરમિયાન શ્રી પ્રણવ મુખર્જીએ મુખ્ય આર્થિક અને વ્યૂહાત્મક મંત્રાલયોમાં લાંબા ગાળાનું યોગદાન આપ્યું હતું. તેઓ ઉત્તમ સંસદસભ્ય, હંમેશાં સુસજ્જ સ્પષ્ટ વકતૃત્વ શક્તિવાળા તેમજ વિનોદી હતા.
ભારતના રાષ્ટ્રપતિ તરીકે, શ્રી પ્રણવ મુખર્જીએ રાષ્ટ્રપતિ ભવનને સામાન્ય નાગરિકો માટે વધુ સુલભ બનાવ્યું હતું. તેમણે રાષ્ટ્રપતિના ભવનને શિક્ષણ, નવીનતા, સંસ્કૃતિ, વિજ્ઞાન અને સાહિત્યનું કેન્દ્ર બનાવ્યું હતું. મુખ્ય નીતિ વિષય અંગેની તેમની સલાહ હું ક્યારેય ભૂલી નહીં શકુ.
હું 2014માં દિલ્હીમાં નવો જ આવ્યો હતો. પ્રથમ દિવસથી મને શ્રી પ્રણવ મુખરજીનું માર્ગદર્શન, સમર્થન અને આશીર્વાદ મળ્યા. હું તેમની સાથેના મારા સંવાદને હંમેશાં યાદ કરીશ. તેમના પરિવારને તથા દેશભરમાં તેમના મિત્રો, પ્રશંસકો અને સમર્થકો પ્રત્યે મારી સંવેદના. ઓમ શાંતિ.
India grieves the passing away of Bharat Ratna Shri Pranab Mukherjee. He has left an indelible mark on the development trajectory of our nation. A scholar par excellence, a towering statesman, he was admired across the political spectrum and by all sections of society. pic.twitter.com/gz6rwQbxi6
— Narendra Modi  August 31, 2020
SD/GP/BT
(
રાષ્ટ્રપતિ સચિવાલય
તંજાનિયાના સંઘ દિવસની પૂર્વ સંધ્યા પર રાષ્ટ્રપતિનો સંદેશ
નવી દિલ્હી, 25-04-2017
રાષ્ટ્રપતિ શ્રી પ્રણવ મુખરજીએ સંયુક્ત તંજાનિયા ગણરાજ્યના સંઘ દિવસ ની પૂર્વ સંધ્યા પર ત્યાંની સરકાર અને નાગરિકોને શુભેચ્છા અને શુભકામનાઓ પાઠવી છે.
સંયુક્ત તંજાનિયા ગણરાજ્યના રાષ્ટ્રપતિ મહામહિમ ડૉ. જૉન પોમ્બ માગૂફુલીને મોકલેલા પોતના સંદેશમાં રાષ્ટ્રપતિએ કહ્યું, “તંજાનિયાના સંઘ દિવસના અવસર પર મહામહિમ અને ત્યાંના મૈત્રીપૂર્ણ લોકોને ભારત સરકાર, અહીંની જનતા તથા મારા તરફથી શુભેચ્છા અને શુભકામનાઓ આપતા મને અત્યંત પ્રસન્નતા થઈ રહી છે.
ભારત અને તંજાનિયાની વચ્ચે લાંબા સમયથી ગાઢ અને મૈત્રીપૂર્ણ સંબંધ રહ્યા છે. આપણા લોકોના પરસ્પર લાભ માટે બંને દેશોની વચ્ચે બહુઆયામી સહયોગ સતત વધતો રહ્યો છે. આગામી વર્ષોમાં અમે પ્રગતિ કરી રહેલા તંજાનિયાની સાથે આ સંબંધોને વધુ સુદૃઢ બનાવવા ઈચ્છીએ છીએ.
મહામહિમ હું તંજાનિયાના મૈત્રીપૂર્ણ લોકોની પ્રગતિ અને સમૃદ્ધિ માટે આપના સારા સ્વાસ્થ્યની કામના કરું છું.”
AP/J.Khunt/GP
(Visitor Counter : 45
પ્રધાનમંત્રીનું કાર્યાલય
પીએમએ યુપીના ચંદૌસીમાં કોલ્ડ સ્ટોરેજમાં અકસ્માતને કારણે થયેલી જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ઉત્તર પ્રદેશના ચંદૌસીમાં કોલ્ડ સ્ટોરેજમાં અકસ્માતને કારણે થયેલી જાનહાનિ પર ઊંડો શોક વ્યક્ત કર્યો છે.
પ્રધાનમંત્રી કાર્યાલયે ટ્વીટ કર્યું;
"ઉત્તર પ્રદેશના ચંદૌસીમાં કોલ્ડ સ્ટોરેજમાં થયેલી દુર્ઘટના દુ:ખદ છે. જે લોકોએ જીવ ગુમાવ્યો છે તેમના પરિવારો પ્રત્યે મારી સંવેદના છે. રાજ્ય સરકારની દેખરેખ હેઠળ સ્થાનિક વહીવટીતંત્ર રાહત અને બચાવ માટે તમામ શક્ય પ્રયાસો કરી રહ્યું છે. હું ઈચ્છું છું કે તમામ ઘાયલો ઝડપથી સાજા થાય છે.: PM"
YP/GP/JD
(
પ્રધાનમંત્રીનું કાર્યાલય
PM 10મી ઓગસ્ટે પાણીપતમાં 2G ઇથેનોલ પ્લાન્ટ સમર્પિત કરશે
પ્લાન્ટ વાર્ષિક આશરે ત્રણ કરોડ લિટર ઇથેનોલ ઉત્પન્ન કરવા માટે લગભગ બે લાખ ટન ચોખાના સ્ટ્રોનો ઉપયોગ કરશે
જૈવ ઇંધણનું ઉત્પાદન વધારાની આવકની તકની જોગવાઈ દ્વારા ખેડૂતોને સશક્ત બનાવશે
તે દર વર્ષે લગભગ ત્રણ લાખ ટન કાર્બન ડાયોક્સાઇડ સમકક્ષ ઉત્સર્જનમાં ઘટાડો કરવામાં પણ યોગદાન આપશે
વિશ્વ જૈવ ઇંધણ દિવસના અવસરે, પ્રધાનમંત્રી શ્રી નરેન્દ્ર મોદી 10મી ઓગસ્ટ, 2022ના રોજ સાંજે 4:30 વાગ્યે વીડિયો કોન્ફરન્સિંગ દ્વારા હરિયાણાના પાણીપતમાં 2જી પેઢી  ઇથેનોલ પ્લાન્ટ રાષ્ટ્રને સમર્પિત કરશે.
પ્લાન્ટનું સમર્પણ દેશમાં જૈવ ઇંધણના ઉત્પાદન અને વપરાશને વેગ આપવા માટે સરકાર દ્વારા વર્ષોથી લેવામાં આવેલા પગલાઓની લાંબી શ્રેણીનો એક ભાગ છે. આ ઊર્જા ક્ષેત્રને વધુ સસ્તું, સુલભ, કાર્યક્ષમ અને ટકાઉ બનાવવાના પ્રધાનમંત્રીના સતત પ્રયાસને અનુરૂપ છે.
2જી ઇથેનોલ પ્લાન્ટ રૂ.થી વધુના અંદાજિત ખર્ચે બાંધવામાં આવ્યો છે. ઇન્ડિયન ઓઇલ કોર્પોરેશન લિમિટેડ  દ્વારા 900 કરોડ અને તે પાણીપત રિફાઇનરીની નજીક સ્થિત છે. અત્યાધુનિક સ્વદેશી ટેક્નોલોજી પર આધારિત, આ પ્રોજેક્ટ વાર્ષિક આશરે 3 કરોડ લિટર ઇથેનોલ ઉત્પન્ન કરવા માટે વાર્ષિક આશરે 2 લાખ ટન ચોખાના સ્ટ્રો નો ઉપયોગ કરીને ભારતના વેસ્ટ-ટુ-વેલ્થ પ્રયાસોમાં એક નવો અધ્યાય ફેરવશે.
કૃષિ-પાકના અવશેષો માટે અંતિમ ઉપયોગની રચના ખેડૂતોને સશક્ત બનાવશે અને તેમના માટે વધારાની આવક પેદા કરવાની તક પૂરી પાડશે. આ પ્રોજેક્ટ પ્લાન્ટની કામગીરી સાથે સંકળાયેલા લોકોને પ્રત્યક્ષ રોજગાર પ્રદાન કરશે અને ચોખાના સ્ટ્રો કાપવા, હેન્ડલિંગ, સંગ્રહ વગેરે માટે સપ્લાય ચેઇનમાં પરોક્ષ રોજગારીનું સર્જન થશે.
આ પ્રોજેક્ટમાં ઝીરો લિક્વિડ ડિસ્ચાર્જ હશે. ચોખાના સ્ટ્રો ને બાળી નાખવામાં ઘટાડો કરીને, પ્રોજેક્ટ વાર્ષિક આશરે 3 લાખ ટન કાર્બન ડાયોક્સાઇડ સમકક્ષ ઉત્સર્જનના સમકક્ષ ગ્રીનહાઉસ ગેસના ઘટાડા માટે યોગદાન આપશે, જે દેશના રસ્તાઓ પર વાર્ષિક લગભગ 63,000 કારને બદલવાના સમકક્ષ તરીકે સમજી શકાય છે.
SD/GP/JD
(
નાણા મંત્રાલય
કેબિનેટે કેન્દ્ર સરકારના કર્મચારીઓને મોંઘવારી ભથ્થાના વધારાના હપ્તા અને પેન્શનરોને મોંઘવારી રાહત, 01.01.2023થી મળવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે 01.01.2023થી કેન્દ્ર સરકારના કર્મચારીઓને મોંઘવારી ભથ્થા અને પેન્શનરોને મોંઘવારી રાહતનો વધારાનો હપ્તો જાહેર કરવાની મંજૂરી આપી છે. વધારાના હપ્તા ભાવ વધારા સામે વળતર આપવા માટે, મૂળભૂત પગાર/પેન્શનના 38%ના વર્તમાન દર કરતાં 4%નો વધારો દર્શાવે છે.
મોંઘવારી ભથ્થું અને મોંઘવારી રાહત બંનેના કારણે તિજોરી પર સંયુક્ત અસર વાર્ષિક રૂ. 12,815.60 કરોડ થશે.
તેનાથી કેન્દ્ર સરકારના લગભગ 47.58 લાખ કર્મચારીઓ અને 69.76 લાખ પેન્શનરોને ફાયદો થશે.
આ વધારો સ્વીકૃત ફોર્મ્યુલર અનુસાર છે જે 7મા કેન્દ્રીય પગાર પંચની ભલામણો પર આધારિત છે.
GP/JD
(Visitor Counter : 305
રાષ્ટ્રપતિ સચિવાલય
રાષ્ટ્રપતિએ વીરતા પુરસ્કાર અર્પણ કર્યા
નવી દિલ્હી, 14-03-2019
રાષ્ટ્રપતિ શ્રી રામનાથ કોવિંદે આજે  રાષ્ટ્રપતિ ભવનમાં આયોજિત સંરક્ષણ પ્રતિષ્ઠાપન સમારોહમાં વીરતા પુરસ્કાર તથા વિશિષ્ટ સેવા સન્માન અર્પણ કર્યા.
પુરસ્કાર પ્રાપ્ત કરનારા લોકોની યાદી માટે અહિં ક્લિક કરો.
NP/GP/RP
(Visitor Counter : 226
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 192.97 કરોડને પાર
12-14 વર્ષની વય જૂથ માટે 3.34 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 15,814
છેલ્લા 24 કલાકમાં 2,710 દૈનિક નવા કેસ નોંધાયા
સાજા થવાનો દર હાલમાં 98.75%
સાપ્તાહિક પોઝિટિવિટી દર 0.52%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 192.97 Cr  ને વટાવી ગયું છે. આ 2,44,01,227 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.34 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય
જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,06,778
|
|
બીજો ડોઝ
|
|
1,00,37,781
|
|
સાવચેતી ડોઝ
|
|
51,77,587
|
|
FLWs
|
|
પ્રથમ ડોઝ
|
|
1,84,18,700
|
|
બીજો ડોઝ
|
|
1,75,80,049
|
|
સાવચેતી ડોઝ
|
|
85,71,879
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,34,68,814
|
|
બીજો ડોઝ
|
|
1,54,41,774
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
5,93,48,714
|
|
બીજો ડોઝ
|
|
4,53,40,468
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,70,25,278
|
|
બીજો ડોઝ
|
|
48,89,12,678
|
|
સાવચેતી ડોઝ
|
|
7,21,081
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,32,26,620
|
|
બીજો ડોઝ
|
|
19,05,99,237
|
|
સાવચેતી ડોઝ
|
|
12,96,817
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,70,74,367
|
|
બીજો ડોઝ
|
|
11,88,66,093
|
|
સાવચેતી ડોઝ
|
|
1,82,60,258
|
|
સાવચેતી ડોઝ
|
|
3,40,27,622
|
|
કુલ
|
|
1,92,97,74,973
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે 15,814 થયો છે. દેશના કુલ પોઝિટિવ કેસના 0.04% સક્રિય કેસ છે.
પરિણામે, ભારતનો રિકવરી રેટ 98.75% છે. છેલ્લા 24 કલાકમાં 2,296 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,26,07,177 છે.
છેલ્લા 24 કલાકમાં 2,710 નવા કેસ નોંધાયા છે.
છેલ્લા 24 કલાકમાં કુલ 4,65,840 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 84.88 કરોડ  થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 0.52% છે અને દૈનિક સકારાત્મકતા દર 0.58% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 136
વહાણવટા મંત્રાલય
સરકાર સમુદ્રી નાવિકોને રસીકરણમાં પ્રાથમિકતા આપશે
કેન્દ્રીય મંત્રી શ્રી મનસુખ માંડવિયાએ રાજ્યમાં રસીકરણની ‘પ્રાથમિકતા યાદી’માં સમુદ્રી નાવિકોને સામેલ કરવા બદલ રાજ્યોનો આભાર માન્યો
કેન્દ્રીય બંદર, જહાજ અને જળમાર્ગ રાજ્યમંત્રી  તેમજ રસાયણ અને ખાતર મંત્રી શ્રી મનસુખ માંડવિયાએ સમુદ્રી નાવિકોના રસીકરણની સ્થિતિની સમીક્ષા કરી હતી. શ્રી માંડવિયાએ સુચન કર્યું હતું કે, રસીકરણ ના થવા બદલ સમુદ્રી પરિવહન ઉદ્યોગને કોઇ જ વિપરિત અસર પડવી જોઇએ નહીં અને ભારપૂર્વક કહ્યું હતું કે, સમુદ્રી નાવિકોને તેમની નિર્ધારિત ફરજોમાં જોડવા માટે તેમનું બોર્ડિંગ થાય તે પહેલાં તેમનું રસીકરણ કરવા માટે તમામ પ્રયાસો કરવા જોઇએ.
વૈશ્વિક સમુદ્રી પરિવહનમાં ભારત ખૂબ જ નોંધનીય ભૂમિકા નિભાવે છે. સમુદ્રી નાવિકોના કામના પ્રકારને અનુલક્ષીને તેમને રસીકરણ કવાયતમાં ‘પ્રાથમિકતા’ આપવાની ઘણી માંગ ઉભી થઇ રહી છે. બંદર, જહાજ અને જળમાર્ગ મંત્રાલય  દ્વારા પણ સમુદ્રા નાવિકોને કોવિડની રસી પ્રાથમિકતા ધોરણે આપવામાં આવે તે માટે આરોગ્ય અને પરિવાર કલ્યાણ મંત્રાલય સાથે સક્રિયપણે સંકલન કરવામાં આવી રહ્યું છે.
તાજેતરમાં જ મંત્રાલય દ્વારા કરવામાં આવેલા હસ્તક્ષેપના કારણે મુખ્ય બંદરો પર રસીકરણ કેન્દ્રો શરૂ કરવામાં આવ્યા છે. મુંબઇ બંદર ટ્રસ્ટ, કોચીન બંદર ટ્રસ્ટ, ચેન્નઇ બંદર ટ્રસ્ટ, વિશાખાપટ્ટનમ બંદર ટ્રસ્ટ, કોલકાતા બંદર ટ્રસ્ટ અને ટુટીકોરિન બંદર ટ્રસ્ટ આ છ મુખ્ય બંદરો પર બંદરોની હોસ્પિટલોમાં સમુદ્રી નાવિકોના રસીકરણની કામગીરી શરૂ કરી દેવામાં આવી છે. આ ઉપરાંત, કેરળમાં એક ખાનગી હોસ્પિટલનો પણ રસીકરણ કામગીરી માટે સંપર્ક કરવામાં આવ્યો છે.
MASSA, FOSMA અને NUSI જેવા સમુદ્રી નાવિકો સંઘો/સંગઠનો દ્વારા પણ રસીકરણ માટે સફળતાપૂર્વક વિશેષ શિબિરોનું આયોજન કરવામાં આવ્યું છે.
આ પગલાંઓ ઉપરાંત, PS&W મંત્રાલય દ્વારા પણ સમુદ્રી નાવિકોને રાજ્યની ‘પ્રાથમિકતા યાદી’માં સમાવવા માટે રાજ્યોને સામેલ કરવાના પ્રયાસો ચાલી રહ્યાં છે અને કેરળ, તમિલનાડુ તેમજ ગોવાએ પહેલાંથી જ આ દરજ્જો પૂરો પાડ્યો છે.
ભારત સરકાર સમુદ્રી નાવિકોને રસીકરણ સુવિધા પૂરી પાડવા મામલે કોઇપણ કચાશ રાખશે નહીં.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 170
ભારતીય સ્પર્ધા પંચ
ભારતીય પ્રતિસ્પર્ધા આયોગ  એ ટીવીએસ સપ્લાય ચેઇન સોલ્યુશન્સ પ્રાઇવેટ લિમિટેડમાં નિશ્ચિત હિસ્સેદારી માટે ટીએસ રાજમ રબર્સ પ્રાઇવેટ લિમિટેડ અને ધીનરામા મોબિલિટી સોલ્યુશન્સ પ્રાઇવેટ લિમિટેડના સંપાદન સોદાને મંજૂરી આપી
ભારતીય પ્રતિસ્પર્ધા આયોગ  એ પ્રતિસ્પર્ધા અધિનિયમ, 2002 ની કલમ 31  હેઠળ ટીવીએસ સપ્લાય ચેઇન સોલ્યુશન્સ પ્રાઇવેટ લિમિટેડમાં નિશ્ચિત હિસ્સેદારી માટે ટીએસ રાજમ રબર્સ પ્રાઇવેટ લિમિટેડ  અને ધીનરામા મોબિલિટી સોલ્યુશન્સ પ્રાઇવેટ લિમિટેડ  ના સંપાદન સોદાને મંજૂરી આપી છે.
આ પ્રસ્તાવિત વ્યવહારમાં બંને હસ્તાંતરણકર્તાઓ દ્વારા સામૂહિક રીતે કંપનીના વધારાના શેરહોલ્ડિંગના સંપાદનનો સમાવેશ થાય છે. સૂચિત વ્યવહાર CDPQ પ્રાઇવેટ ઇક્વિટી એશિયા પીટીઈ લિમિટેડ  પાસેથી ગૌણ ખરીદી દ્વારા કરવામાં આવશે.
હસ્તાંતરણકર્તા ટીવીએસ મોબિલિટી પ્રાઇવેટ લિમિટેડની સંપૂર્ણ માલિકીની પેટાકંપનીઓ છે, જે શ્રી ટી.એસ. રાજમ પરિવારની માલિકી અને નિયંત્રિત છે. ટીએસ રાજમ પરિવારના સભ્યો તેના પ્રમોટર્સ છે.
ટીવીએસ સપ્લાય ચેઇન સોલ્યુશન્સ પ્રાઇવેટ લિમિટેડ એક અનલિસ્ટેડ જાહેર કંપની છે અને તેની પેટાકંપનીઓ સાથે ભારત અને વિદેશમાં લોજિસ્ટિક્સ/સપ્લાય ચેઇન સેવાઓ પૂરી પાડે છે.
પ્રતિસ્પર્ધા આયોગનો વિગતવાર આદેશ ટૂંક સમયમાં જારી કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 189
શ્રમ અને રોજગાર મંત્રાલય
બેરોજગારી દર પરના સમાચારોનું ખંડન
ખાનગી સંસ્થાઓ દ્વારા કરવામાં આવેલ સર્વેક્ષણો સામાન્ય રીતે ન તો વૈજ્ઞાનિક હોય છે કે ન તો આંતરરાષ્ટ્રીય સ્તરે સ્વીકૃત ધોરણો પર આધારિત હોય છે
"રોજગાર-બેરોજગારી" પરના સત્તાવાર ડેટા આંકડાકીય અને કાર્યક્રમ અમલીકરણ મંત્રાલય  દ્વારા સામયિક લેબર ફોર્સ સર્વે  પર આધારિત જાહેર કરવામાં આવે છે
PLFS સૂચવે છે કે રોજગાર બજારે માત્ર કોવિડ-19 રોગચાળાના આંચકામાંથી સ્વસ્થતા પ્રાપ્ત કરી નથી પરંતુ તે પૂર્વ-રોગચાળાના સ્તર કરતાં પણ ઊંચા સ્તરે છે
ખાનગી કંપની દ્વારા કરવામાં આવેલા સર્વેના આધારે ડિસેમ્બર, 2022 દરમિયાન ઉચ્ચ બેરોજગારી દર સંબંધિત સમાચાર મીડિયાના કેટલાક વિભાગોમાં પ્રકાશિત કરવામાં આવ્યા છે. એ નોંધવું અગત્યનું છે કે ઘણી ખાનગી કંપનીઓ/સંસ્થાઓ તેમની પોતાની પદ્ધતિના આધારે સર્વે કરે છે જે સામાન્ય રીતે ન તો વૈજ્ઞાનિક હોય છે અને ન તો આંતરરાષ્ટ્રીય સ્તરે સ્વીકૃત ધોરણો પર આધારિત હોય છે. તદુપરાંત, આ કંપનીઓ/સંસ્થાઓ દ્વારા ઉપયોગમાં લેવાતી પદ્ધતિ સામાન્ય રીતે તેમની પોતાની સેમ્પલિંગ પ્રક્રિયા અને રોજગાર/બેરોજગારી પરના ડેટાના સંગ્રહ માટે વપરાતી વ્યાખ્યાઓને કારણે બેરોજગારીની ઓવર-રિપોર્ટિંગ અથવા અંડર-રિપોર્ટિંગ રોજગાર પ્રત્યે પૂર્વગ્રહ ધરાવે છે. આવા સર્વેક્ષણોના પરિણામોનો ઉપયોગ સાવધાની સાથે કરવો જોઈએ.
સામયિક લેબર ફોર્સ સર્વે ના આધારે આંકડાકીય અને કાર્યક્રમ અમલીકરણ મંત્રાલય  દ્વારા "રોજગાર-બેરોજગારી" પર સત્તાવાર ડેટા બહાર પાડવામાં આવે છે. નવીનતમ વાર્ષિક PLFS રિપોર્ટ જુલાઇ, 2020થી જૂન, 2021 સુધીના સર્વેક્ષણ સમયગાળા માટે અખિલ ભારતીય સ્તરે અંદાજો માટે ઉપલબ્ધ છે. ત્રિમાસિક PLFS રિપોર્ટ શહેરી વિસ્તારો માટે આંકડાશાસ્ત્ર અને કાર્યક્રમ અમલીકરણ મંત્રાલય દ્વારા પણ બહાર પાડવામાં આવે છે. ત્રિમાસિક અહેવાલો જુલાઈ - સપ્ટેમ્બર, 2022 સુધી ઉપલબ્ધ છે.
ઉપલબ્ધ PLFS અહેવાલ મુજબ, કામદાર વસ્તી ગુણોત્તર એટલે કે 15 વર્ષ અને તેથી વધુ વયની વ્યક્તિ માટે રોજગાર જુલાઈ - સપ્ટેમ્બર, 2022 દરમિયાન 44.5%ના સ્તરે હતો જે 2019માં સમાન ત્રિમાસિક ગાળા દરમિયાન 43.4% હતો. જુલાઈ- સપ્ટેમ્બર, 2022 દરમિયાન બેરોજગારી દર જુલાઈ-સપ્ટેમ્બર, 2019ના 8.3%ની સરખામણીમાં 7.2% ના સ્તરે હતો. આમ, PLFSના ડેટા સૂચવે છે કે રોજગાર બજાર માત્ર કોવિડ-19 રોગચાળાના આંચકામાંથી સ્વસ્થ થયું નથી પરંતુ તે પૂર્વ રોગચાળાના સ્તર કરતાં ઉચ્ચ સ્તરે પણ છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 126
નાણા મંત્રાલય
‘6.18% GS 2024’ના વેચાણ  માટે હરાજી, ‘7.57% GS 2033’ના વેચાણ  માટે હરાજી અને ‘7.16% GS 2050’ના વેચાણ  માટે હરાજી
ભારત સરકારે  કિંમત આધારિત હરાજી મારફતે રૂ. 9,000 કરોડ ની સૂચિત રકમ માટે ‘6.18 ટકા સરકારી સ્ટોક, 2024’,  કિંમત આધારિત હરાજી મારફતે રૂ. 4,000 કરોડ ની સૂચિત રકમ માટે ‘7.57 ટકા સરકારી સ્ટોક, 2033’,  કિંમત આધારિત હરાજી મારફતે રૂ. 6,000 કરોડ ની સૂચિત રકમ માટે ‘7.16 ટકા સરકારી સ્ટોક, 2050’ના વેચાણ ની જાહેરાત કરી છે. ભારત સરકાર પાસે ઉપરોક્તમાંથી કોઇપણ એક અથવા વધુ સિક્યુરિટીઝ સામે દરેક માટે રૂ. 2,000 કરોડ સુધી વધારાનું સબસ્ક્રિપ્શન જાળવવાનો વિકલ્પ રહેશે. આ હરાજી બહુવિધ કિંમત પદ્ધતિનો ઉપયોગ કરીને કરવામાં આવશે. હરાજીની પ્રક્રિયા 30 એપ્રિલ 2020 ના રોજ ભારતીય રીઝર્વ બેંક, ફોર્ટ, મુંબઇ દ્વારા કરવામાં આવશે.
સરકારી સિક્યુરિટીઝની હરાજીમાં બિન-સ્પર્ધાત્મક બિડિંગ સુવિધા માટે સ્ટોકના વેચાણની સૂચિત રકમના 5% સુધીની ફાળવણી યોગ્યતા ધરાવતા વ્યક્તિ અથવા સંસ્થાને કરવામાં આવશે.
- માટે સ્પર્ધાત્મક અને બિન-સ્પર્ધાત્મક બંને બિડ્સ ભારતીય રીઝર્વ બેંક કોર બેંકિંગ સોલ્યુશન  સિસ્ટમમાં 30 એપ્રિલ 2020ના રોજ ઇલેક્ટ્રોનિક પ્રારૂપમાં જમા કરાવવાના રહેશે. બિન-સ્પર્ધાત્મક બિડ્સ સવારે 10.30 કલાકથી 11.00 કલાક દરમિયાન અને સ્પર્ધાત્મક બિડ્સ સવારે 10.30 કલાકથી 11.00 કલાક દરમિયાન જમા કરાવવાની રહેશે.
હરાજીના પરિણામોની જાહેરાત 30 એપ્રિલ 2020 ના રોજ કરવામાં આવશે અને સફળ બિડર દ્વારા ચુકવણી 04 મે 2020 ના રોજ કરવાની રહેશે.
આ સ્ટોક્સ ભારતીય રીઝર્વ બેંક દ્વારા બહાર પાડવામાં આવેલી ‘કેન્દ્ર સરકારની સિક્યુરિટીઝમાં જ્યારે ઇશ્યુ કરવામાં આવે ત્યારે ટ્રાન્ઝેક્શન’ માર્ગદર્શિકા, જે સંબંધે 24 જુલાઇ 2018ના રોજ પરિપત્ર નંબર RBI/2018-19/25 બહાર પાડવામાં આવ્યો છે અને સમય સમયે તેમાં થતા સુધારા થયા છે, તે અનુસાર ‘જ્યારે ઇશ્યુ કરવામાં આવે’ ત્યારે ટ્રેડિંગ માટે યોગ્યતા ધરાવશે.
GP/DS
(Visitor Counter : 118
પ્રધાનમંત્રીનું કાર્યાલય
પ્રધાનમંત્રીએ લોકોને નમો એપ પર 25મી સપ્ટેમ્બર 2022 'મન કી બાત' પર આધારિત ક્વિઝમાં ભાગ લેવા વિનંતી કરી
પ્રધાનમંત્રી શ્રી નરેન્દ્ર મોદીએ લોકોને નમો એપ પર 25મી સપ્ટેમ્બર 2022ના રોજ 'મન કી બાત' પર આધારિત ક્વિઝમાં ભાગ લેવા વિનંતી કરી છે. શ્રી મોદીએ એમ પણ કહ્યું કે આ મહિનાની મન કી બાતમાં વન્યજીવનથી લઈને પર્યાવરણ અને સંસ્કૃતિથી લઈને ભારતના સમૃદ્ધ ઈતિહાસ સુધીના વિષયો આવરી લેવામાં આવ્યા છે.
પ્રધાનમંત્રીએ ટ્વીટ કર્યું;
"તાજેતરના #MannKiBaat કાર્યક્રમમાં, અમે વન્યજીવનથી લઈને પર્યાવરણ અને સંસ્કૃતિથી લઈને ભારતના સમૃદ્ધ ઈતિહાસ સુધીના વિષયોને આવરી લીધા છે. NaMo એપ પર એક રસપ્રદ ક્વિઝ છે જેમાં હું તમને બધાને ભાગ લેવા વિનંતી કરું છું."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 129.54 કરોડ લોકોને રસી આપવામાં આવી
- ભારતમાં સક્રિય કેસનું ભારણ તાજેતરમાં 93,733, 555 દિવસમાં સૌથી ઓછું
- સક્રિય કેસ કુલ કેસનાં 1% કરતા ઓછા છે, હાલમાં 0.27% છે, માર્ચ 2020 પછી સૌથી ઓછા
- સાજા થવાનો દર હાલમાં 98.36% નોંધાયો, માર્ચ 2020થી સૌથી વધુ
- છેલ્લા 24 કલાકમાં 9,525 દર્દીઓ સાજા થયા, કુલ વધીને 3,40,89,137 દર્દીઓ સાજા થયા
- છેલ્લા 24 કલાકમાં ભારતમાં 8,439 નવા કેસ નોંધાયા
- દૈનિક પોઝિટિવીટી દર 0.70% પહોંચ્યો, છેલ્લા 65 દિવસથી 2% કરતા ઓછો
- સાપ્તાહિક પોઝિટિવીટી દર છેલ્લા 24 દિવસથી 1% કરતા ઓછો થઈ ગયો છે, હાલમાં 0.76% છે
- કુલ 65.06 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
પ્રધાનમંત્રીનું કાર્યાલય
પ્રધાનમંત્રીએ ચેટી ચાંદ નિમિતે લોકોને શુભકામનાઓ પાઠવી
પ્રધાનમંત્રી શ્રી નરેન્દ્ર મોદીએ લોકોને ચેટી ચાંદ નિમિતે શુભેચ્છાઓ પાઠવી.
શ્રી મોદીએ ટ્વીટમાં કહ્યુઃ
“ચેટી ચાંદ નિમિતે, ખાસ કરીને સિંધી સમુદાયને શુભકામનાઓ. ભગવાન ઝુલેલાલના વિશેષ આશીર્વાદ આપણા સૌ પર વરસે. હું પ્રાર્થના કરૂં છું કે આગામી વર્ષમાં દરેકની મનોકામના પરિપૂર્ણ થાય.”
SD/GP/JD
(